Alexander von Güldenstubbe (1801−1884)

Magnus Alexander Ludwig von Güldenstubbe (Venemaal tuntud kui Aleksandr Ivanovitš, vene keeles Александр Иванович Гильденштуббе) (7. (ukj 19. jaanuar) 1801 Kaunivere mõis – 23. märts (ukj 4. aprill) 1884 Peterburi) oli baltisaksa päritolu Venemaa sõjaväelane.

Elulugu
Päritolu ja varasem elukäik
pisi|left|150px|
Põlvnes Kaarma-Loona mõisaomanike suguvõsast. Tema isa oli porutšik Johann Gustav von Güldenstubbe (1765−enne 1828), ema Johanna Luise von Ekesparre (1770–1804).Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935, lk 135. Alghariduse omandas Kuressaare koolis. Aastatel 1814−1818 õppis Peterburis 1. kadetikorpuses.Lenz, Wilhelm. Deutschebaltisches biographisches Lexikon 1710-1960. Köln-Wien: Böhlau Verlag, 1970, lk 275.

Sõjaväeteenistus
1819. aastal astus Venemaa sõjaväeteenistusse ja ülendati praporštšikuks.Списокь генералам по старшинству. Исправлено по 1-е Aпреля. Санкт-Петербург: Воен. тип., 1884, lk 13. Teenis Varssavis dislotseerunud Volõõnia kaardiväepolgus. 1831. aastal osales Poola Novembriülestõusu mahasurumises. Ülendati 1832. aastal polkovnikuks ja läks kahe aasta pärast sõjaväeteenistusest erru. 1836. aastal naasis aga teenistusse ja teenis kaardiväe jäägripolgus. 1837. aastal viidi üle Soome kaardiväepolku, kus oli lühikest aega 1. pataljoni komandör.Erik Amburgeri andmebaas. Nr 67323. 1843. aastal anti talle kindralmajori auaste ning ta teenis kaardiväe- ja grenaderikorpuste ülemjuhatuse staabis. 1845. aasta nimetati ta 1. grenaderidiviisi 1. brigaadi komandöriks. 1848−1853 oli ta Semjonovski kaardiväepolgu komandör. 1849. aastal anti tema juhtimise alla 1. kaardiväe jalaväediviisi 1. brigaad. 1853. aastal ülendati kindralleitnandiks ja temast sai kaardiväe reservpataljoni ülem. 1854. aasta alguses määrati 1. grenaderidiviisi komandöriks, kellena osales Krimmi sõjas. Paistis välja Sveaborgi kaitsmisel ja teda autasustati Püha Vladimiri II klassi ordeniga. Alates 1855. aastast oli ta 1. kaardiväe jalaväediviisi komandör ja 1859. aastal nimetati kindraladjutandiks. 1862−1864 oli Üksiku grenaderikorpuse ja seejärel III reservkorpuse komandör. 1864−1879 oli ta esimene Moskva sõjaväeringkonna vägede ülemjuhataja. 1879. aastal nimetati Riiginõukogu liikmeks. Suri Peterburis, kuid maeti Saaremaale Kaarmale.

Auastmed
 Aasta Kuupäev  Auaste  1. veebruar 20px kaardiväepraporštšik  4. november 20px kaardiväe alamporutšik  24. jaanuar 20px kaardiväeporutšik  17. jaanuar 20px kaardiväe staabikapten  11. juuni 20px kaardiväekapten  6. detsember 20px polkovnik  8. september 20px kindralmajor  19. aprill 20px kindralleitnant  30. august 20px jalaväekindral

Autasud
Venemaa autasud
40px Püha Vladimiri ordeni IV klass (6. detsember 1837)
40px Püha Stanislavi ordeni II klass (6. detsember 1840)
40px Püha Vladimiri ordeni III klass (6. detsember 1845)
40px Püha Georgi ordeni IV klass (26. november 1847, 25-aastase teenistuse eest)
40px Püha Stanislavi ordeni I klass (6. detsember 1848)
40px Püha Anna ordeni I klass (6. detsember 1849, keisrikroon 6. detsember 1852)
40px Püha Vladimiri ordeni II klass (31. august 1855, koos mõõkadega)
40px| Valge Kotka (26. august 1856)
40px Püha Aleksander Nevski orden (30. august 1863, briljandid 27. juuli 1869)
40px Püha Vladimiri ordeni I klass (22. juuni 1872)
40px Püha Andreas Esmakutsutu orden (22. august 1875, briljandid 15. mai 1883)

Välismaa autasud
40px Preisimaa Punase Kotka ordeni suurrist (1863)
40px Montenegro Danilo I ordeni I klass (8. veebruar 1869)
40px Austria Leopoldi ordeni suurrist (14. august 1872)
40px Rootsi Püha Olavi ordeni suurrist (11. oktoober 1875)

Viited

Kirjandus
Erik Amburgeri andmebaas. Nr 67323 .
Lenz, Wilhelm. Deutschebaltisches biographisches Lexikon 1710-1960. Köln-Wien: Böhlau Verlag, 1970. Lk 275.
Списокь генералам по старшинству. Исправлено по 1-е Aпреля. Санкт-Петербург: Воен. тип., 1884. Lk 13-14 .
Шилов, Д. Н., Кузьмин, Ю. А. Члены государственного совета Российской империи 1801−1906. Биобиблиографический справочнк. С.-Петербург: Издательство "Дмитри Булганин", 2007. Lk 196-199.
Jüri Kotšinev. Jalaväekindral Magnus Alexander Ludwig von Güldenstubbe, Kultuur ja Elu 2/2020

Välislingid
Alexander von Güldenstubbe eluloolised andmed

Väljavõte Saaremaa rüütelkonna genealoogilisest käsiraamatust

Kategooria:Baltisaksa kindralid
Kategooria:Baltisaksa sõjaväelased
Kategooria:Güldenstubbed
Kategooria:Punase Kotka suurristi ordeni kavalerid
Kategooria:Püha Aleksander Nevski ordeni kavalerid
Kategooria:Püha Georgi IV klassi ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Venemaa keisririigi jalaväekindralid
Kategooria:Venemaa keisririigi Riiginõukogu liikmed
Kategooria:Saaremaa aadlikud
Kategooria:Sündinud 1801
Kategooria:Surnud 1884